Harnicul cronicar a facut foarte bine antologand in volumul de fata aceste texte, precum si cateva interviuri luate unor marcante personalitati culturale romane si franceze – aproape toate concentrandu-se si comentand cea mai insolita si cea mai cutezatoare intamplare culturala: demolarea autorizata si mutilarea capodoperei sculpturii secolului XX de catre un venetic. Bravul autor al volumului de fata (care reprezinta si un rechizitoriu) - este intruchiparea neaosa a unui gorjan a carui activitate cultural entuziasta merita nu numai laudele noastre. - Barbu Brezianu Vasile Vasiescu nu este un brancusolog profesionist, in sensul consacrat al cuvantului. Dar un brancusian foarte avizat si riguros este. Unul eficient, care trudeste neistovit in interiorul procesualitatilor de instaurare a unei autentice atmosfere spirituale, despartita de derizoria gargara festivista, din jurul operei genialului sculptor roman. - Grigore Smeu